《泊邑城》
明代·林承芳

独岸沿官驿，他山对浦城。刺连千树密，花杂一溪明。

野鸟窥人立，渔舟隐浪轻。淹留已昨日，未敢负生平。

作者简介：林承芳，字开先，号文峰。三水人。先钟孙。明神宗万历十四年（一五八六）进士，授翰林院编修。未几，以名高招妒，左迁江西参议。归，怡情山水，多有吟咏。有《文峰集》、《竹窗存稿》。清嘉庆《三水县志》卷一一、清道光《广东通志》卷二八二有传。